Αθλητική Ένωση Ευόσμου

Η Αθλητική Ένωση Ευόσμου είναι ελληνικό ποδοσφαιρικό σωματείο το οποίο εδρεύει στον Εύοσμο. Ιδρύθηκε το 1992 από τη συγχώνευση του Μακεδόνα Ευόσμου και του Ατρομήτου Ευόσμου.Ιστορία, επίσημη ιστοσελίδα Α.Ε. Ευόσμου Επίσημα χρώματα της αποτελούν το βυσσινί, το μπλε αλλά και το μαύρο. Χρησιμοποιεί ως αγωνιστική έδρα το Δημοτικό Στάδιο Ευόσμου. Από την αγωνιστική περίοδο 2024–2025 αγωνίζεται στο τρίτο τη τάξει πρωτάθλημα της Γ΄ Εθνικής Κατηγορίας.

 Ιστορία 
Το 1992 συγχωνεύτηκαν ο Μακεδών Ευόσμου και ο Ατρόμητος Ευόσμου, και ιδρύθηκε η Αθλητική Ένωση Ευόσμου, με πρώτο πρόεδρο στην ιστορία της τον Θωμά Σιώμο.

Η ομάδα ξεκίνησε τη σταδιοδρομία της από το πρωτάθλημα της Β΄ Κατηγορίας Ε.Π.Σ. Μακεδονίας τη σεζόν 1992–1993 και την ίδια χρονιά κατέκτησε το πρωτάθλημα και κέρδισε την άνοδο στην Α΄ Κατηγορία Ε.Π.Σ. Μακεδονίας με τους Γιάννη Ζαρογιάννη και Χάρη Πεκιαρίδη να αποτελούν δίδυμο στο ‘‘τιμόνι’’ του συλλόγου. Τη σεζόν 1993–1994 αγωνίστηκε για πρώτη φορά στην Α΄ Κατηγορία Ε.Π.Σ. Μακεδονίας με προπονητή τον Χάρη Πεκιαρίδη, ενώ την επόμενη χρονιά, 1994–1995, αναδείχθηκε φιναλίστ του Κυπέλλου Ε.Π.Σ. Μακεδονίας με προπονητή τον Βασίλη Βαμβακίδη, φτάνοντας στον τελικό για πρώτη φορά στην ιστορία της όπου και ηττήθηκε από τον Ποσειδώνα Νέας Μηχανιώνας στο Καυτανζόγλειο. Η Α.Ε. Ευόσμου χρησιμοποιούσε αρχικά ως αγωνιστική έδρα της το ιδιόκτητο γήπεδο του Αγροτικού Αστέρα Ευόσμου και το 1995 εγκαταστάθηκε στο Αθλητικό Πάρκο Ευόσμου, στο οποίο εδρεύει μέχρι σήμερα.

Τη σεζόν 1998–1999 κατέκτησε το πρωτάθλημα της Α΄ Κατηγορίας Ε.Π.Σ. Μακεδονίας και προκρίθηκε στο Πρωτάθλημα Πρωταθλητριών Ε.Π.Σ. 1999, από όπου και κέρδισε την άνοδο στην Δ΄ Εθνική Κατηγορία 1999–2000, επικρατώντας στα πέναλτι του Μακεδονικού Γρίβας σε αγώνα κατάταξης στο ουδέτερο γήπεδο της Νάουσας. Τη σεζόν 1999–2000 έκανε την παρθενική της συμμετοχή σε εθνικό πρωτάθλημα, αυτό της Δ΄ Εθνικής Κατηγορίας 1999–2000, ξεκινώντας με προπονητή τον Χάρη Πεκιαρίδη και κλείνοντας με τον Τάσο Τιγμπασανούδη, χωρίς ωστόσο να καταφέρει να παραμείνει στην Δ΄ Εθνική Κατηγορία.

Τη σεζόν 2000–2001 αγωνιζόταν στη νεοσύστατη Α1 Κατηγορία Ε.Π.Σ. Μακεδονίας, ενώ τη σεζόν 2001–2002 υποβιβάστηκε στην Α΄ Κατηγορία Ε.Π.Σ. Μακεδονίας. Τη σεζόν 2004–2005, με προπονητή τον Χρήστο Ζήφκα, πήρε το εισιτήριο της επανόδου στην Α1 Κατηγορία Ε.Π.Σ. Μακεδονίας, επικρατώντας του Ολυμπιακού Κυμίνων με 2–1 εντός έδρας στο Δ.Α.Κ. Ευόσμου, παίζοντας με πλεονέκτημα έδρας. Τη σεζόν 2005–2006 αγωνίστηκε στην Α1 Κατηγορία Ε.Π.Σ. Μακεδονίας, χωρίς ωστόσο να καταφέρνει την παραμονή, γνωρίζοντας τον υποβιβασμό στην Α΄ Κατηγορία Ε.Π.Σ. Μακεδονίας. Τη σεζόν 2006–2007 αγωνιζόταν στην Α΄ Κατηγορία Ε.Π.Σ. Μακεδονίας, γνωρίζοντας έναν ακόμα υποβιβασμό, αυτή τη φορά στη Β΄ Κατηγορία Ε.Π.Σ. Μακεδονίας. Τη σεζόν 2008–2009 κέρδισε την άνοδο στην Α΄ Κατηγορία Ε.Π.Σ. Μακεδονίας, επικρατώντας της Ομόνοιας Σταυρούπολης με 2–1 στην παράταση σε αγώνα play off, με προπονητή τον Ηλία Ζωμένο. 

Τη σεζόν 2009–2010 αγωνίστηκε στην Α΄ Κατηγορία Ε.Π.Σ. Μακεδονίας, γνωρίζοντας όμως τον υποβιβασμό στη Β΄ Κατηγορία Ε.Π.Σ. Μακεδονίας. Τη σεζόν 2012–2013 η Α.Ε. Ευόσμου κατέκτησε αήττητη, με προπονητή τον Ηλία Ζωμένο για δεύτερη συνεχόμενη χρονιά, το πρωτάθλημα της Β΄ Κατηγορίας Ε.Π.Σ. Μακεδονίας 2012–2013 μετρώντας 24 νίκες και 2 ισοπαλίες και επέστρεψε στην Α΄ Κατηγορία Ε.Π.Σ. Μακεδονίας. Τη σεζόν 2016–2017, η ομάδα κατάφερε να κερδίσει την άνοδο στην Α1 Κατηγορία Ε.Π.Σ. Μακεδονίας, νικώντας στη διαδικασία των πέναλτι με 4–3 τον Κεραυνό Ωραιοκάστρου στο Γήπεδο του Μακεδονικού Νεάπολης. Αγωνιζόταν στην Α1 Κατηγορία Ε.Π.Σ. Μακεδονίας από τη σεζόν 2017–2018 έως τη σεζόν 2019–2020 όταν τερμάτισε στην 3η θέση της Α1 Κατηγορίας Ε.Π.Σ. Μακεδονίας, και ως τριταθλήτρια της Ε.Π.Σ. Μακεδονίας, κέρδισε την άνοδο στην Γ΄ Εθνική Κατηγορία.Στη Γ’ Εθνική και η ΑΕ Ευόσμου metrosport.grΕίναι γεγονός: Είμαστε στη Γ' Εθνική!! επίσημη σελίδα Α.Ε. Ευόσμου

Τη σεζόν 2023–2024 η Α.Ε. Ευόσμου κατέκτησε την Α1 Κατηγορία Ε.Π.Σ. Μακεδονίας και το Κύπελλο Ε.Π.Σ. Μακεδονίας, και εξασφάλισε την συμμετοχή της στο Πρωτάθλημα Πρωταθλητριών Ε.Π.Σ. 2024 όπου πέτυχε για 2η φορά την άνοδο στην Γ΄ Εθνική Κατηγορία.

 Αγωνιστική πορεία 
 ΑγωνιστικήΠερίοδος Πρωτάθλημα Βαθμίδα Σημείωση 1992–1993 Β΄ Κατηγορία Ε.Π.Σ. Μακεδονίας 6η Προβιβασμός 1993–1994 Α΄ Κατηγορία Ε.Π.Σ. Μακεδονίας 5η Παραμονή 1994–1995 1995–1996 1996–1997 1997–1998 1998–1999 Πρωτάθλημα 1999–2000 Δ΄ Εθνική Κατηγορία 4η Υποβιβασμός 2000–2001 Α1 Κατηγορία Ε.Π.Σ. Μακεδονίας 5η Παραμονή 2001–2002 Υποβιβασμός 2002–2003 Α΄ Κατηγορία Ε.Π.Σ. Μακεδονίας 6η Παραμονή 2003–2004 2004–2005 Προβιβασμός 2005–2006 Α1 Κατηγορία Ε.Π.Σ. Μακεδονίας 5η Υποβιβασμός 2006–2007 Α΄ Κατηγορία Ε.Π.Σ. Μακεδονίας 6η Υποβιβασμός 2007–2008 Β΄ Κατηγορία Ε.Π.Σ. Μακεδονίας 7η Παραμονή 2008–2009 Προβιβασμός 2009–2010 Α΄ Κατηγορία Ε.Π.Σ. Μακεδονίας 6η Υποβιβασμός 2010–2011 Β΄ Κατηγορία Ε.Π.Σ. Μακεδονίας 7η Παραμονή 2011–2012 Β΄ Κατηγορία Ε.Π.Σ. Μακεδονίας 2012–2013 Β΄ Κατηγορία Ε.Π.Σ. Μακεδονίας Προβιβασμός 2013–2014 Α΄ Κατηγορία Ε.Π.Σ. Μακεδονίας 5η Παραμονή 2014–2015 2015–2016 Α΄ Κατηγορία Ε.Π.Σ. Μακεδονίας 2016–2017 Α΄ Κατηγορία Ε.Π.Σ. Μακεδονίας Προβιβασμός 2017–2018 Α1 Κατηγορία Ε.Π.Σ. Μακεδονίας 4η Παραμονή 2018–2019 Α1 Κατηγορία Ε.Π.Σ. Μακεδονίας 2019–2020 Α1 Κατηγορία Ε.Π.Σ. Μακεδονίας 5η Προβιβασμός 2020–2021 Γ΄ Εθνική Κατηγορία 4η Υποβιβασμός 2021–2022 Α1 Κατηγορία Ε.Π.Σ. Μακεδονίας Παραμονή 2022–2023 2023–2024 Πρωτάθλημα 2024–2025 Γ΄ Εθνική Κατηγορία 3η Παραμονή  2025–2026

 Τμήματα υποδομών 
Η Α.Ε. Ευόσμου διαθέτει πλήρη τμήματα υποδομών. Διαθέτει τμήματα ηλικιών από Κ–7 ετών μέχρι Κ–16 ετών τα οποία αγωνίζονται στις διοργανώσεις υποδομών της Ε.Π.Σ. Μακεδονίας.

 Ελπίδες Α.Ε. Ευόσμου 
Το 2016 ιδρύθηκε το ποδοσφαιρικό σωματείο «Ελπίδες Αθλητικής Ένωσης Ευόσμου» και από τη σεζόν 2016–2017 αγωνίζεται στα πρωταθλήματα της Ε.Π.Σ. Μακεδονίας, ξεκινώντας από την Γ΄ Κατηγορία Ε.Π.Σ. Μακεδονίας. Ουσιαστικά αποτελεί τη Β΄ ομάδα της Α.Ε. Ευόσμου και προθάλαμο του ανδρικού τμήματος της.

 Τίτλοι 
 Πρωτάθλημα Ε.Π.Σ. Μακεδονίας (2 Τίτλοι): 1998–1999, 2023–2024
 Κύπελλο Ε.Π.Σ. Μακεδονίας (1 Τίτλος): 2023–2024

 Παραπομπές 

 Εξωτερικοί σύνδεσμοι 


Κατηγορία:Αθλητικοί σύλλογοι Θεσσαλονίκης
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1992